নারদ-কাণ্ড চিন্তা বাড়াচ্ছে?
এ বিষয়ে আমি কিছু বলব না। যা বলার দলই বলছে। দলই বলবে। তবে আমি চিন্তিত নই। নির্বাচনটা আলাদা বিষয়। কোনও কিছুকেই হাল্কাভাবে নিই না।
ভাবতে হয়েছে দিদি না ভাইপো?
বয়সের পার্থক্য রয়েছে। তাই কিছু ভাবতে হয়নি। মুখ্যমন্ত্রী যেই হোক, আমি কিন্তু থাকব। আমি মমতাকে ‘তুই’ বললেও সে আমায় সম্মান করে। তাতেই আমি খুশি।
সফল প্রশাসক কে? মমতা না আপনি?
মুখ্যমন্ত্রী মমতাই সফল প্রশাসক। কারণ, আমি ওর কাজই তো করি। তাছাড়া এভাবে ভাবিও না। এটা মমতার সরকার। সাফল্যটা ওরই। খোঁচানোর উদ্দেশ্যে অনেকে আমার প্রশংসা করে।  
ছাত্রী হলেও মমতা কিন্তু এগিয়ে।
সিদ্ধার্থশঙ্কর রায়, প্রিয়দা, আমি কেউই সিপিএম’কে ক্ষমতা থেকে সরাতে পারিনি। স্বপ্নটা মমতা সফল করেছে। আমি অভিভূত। তাই ওর নেতৃত্ব মানতে অসুবিধা নেই।
মুখ্যমন্ত্রী হতে চান না?
অতীতের দলে (কংগ্রেস) থাকলে হয়তো দৌড়ে থাকতাম। মুখ্যমন্ত্রী ঠিক করে মানুষ। নিজের দলে জ্যোতি বসু, ইন্দিরা গাঁধীর সমর্থন কম ছিল। কিন্তু মানুষ সঙ্গে ছিল।
মমতার ঘনিষ্ঠ বৃত্তে কেন নেই?
বাকিদের (ওই বৃত্তে যাঁরা রয়েছেন) যা কাজ, সেটা আমার নয়। আবার আমার যেটা কাজ, সেটা ওঁদের নয়। আমার কাজটা হয়ত প্রকাশ্যে আসে না। এটাই ঠিক আছে। 
বৌদিকে (দীপা দাশমুন্সি) পরামর্শ?
বলব, ওখানে দাঁড়িও না! সিপিএম ‘আম-ছালা’ দুই কেড়েছে। হারলে রায়গঞ্জ লোকসভাটাও যাবে। সেলিমের হয়ে ভোট চাইতে হবে। লড়তে হবে রায়গঞ্জ পুরসভায়।